Sådan revolutionerer WiFi 7 og Mesh-teknologi dit netværk

Denne artikel er sponseret af ASUS

Fremtidens routere med WiFi 7 er her, og med dem følger halveret responstid og op til fire gange højere hastigheder. Vi dykker ned i, hvad WiFi 7 faktisk indebærer, og hvordan det giver mesh-netværk nye superkræfter.

WiFi 7 – hvad er det?

WiFi 7, eller 802.11be som det teknisk set kaldes, er kort fortalt næste generation af trådløse netværksstandarder. Nøglen ligger i dens alternative navn: EHT, eller Extremely High Throughput. Med en række nye teknologier under motorhjelmen er målet med WiFi 7 ganske enkelt: ekstremt høje hastigheder, både til og fra hver enhed og som samlet gennemstrømning for hele netværket. I denne artikel kigger vi nærmere på, hvorfor WiFi 7 er vigtigt for dig – og hvorfor det er i et mesh-netværk, at det virkelig kommer til sin ret.

Udbyg dit mesh-netværk over tid

Behovene for netværk i hjemmet ændrer sig løbende, og en router, der tidligere dækkede dine behov, rækker måske ikke længere. Med ASUS AiMesh kan du tilføje nye noder til dit mesh-netværk, når du har brug for det – for eksempel for at dække det sidste hjørne i stuen, hvor videoer på telefonen ofte skal buffe lidt længere. AiMesh kan desuden udvides med alle ASUS-routere, der understøtter teknologien, så du kan genbruge dine gamle AiMesh-routere, hvis du vælger at købe et helt nyt sæt. Et godt udgangspunkt er ASUS ZenWiFi BD4, en WiFi 7-router med op til 3.600 Mb/s gennemstrømning, der fungerer lige godt som en selvstændig router og i et mesh-system.

Læs mere om ASUS ZenWiFi BD4

WiFi 7: Ydelse i tal

En hurtig oversigt over potentialet i WiFi 7 kan findes i et par nøglepunkter: dobbelt så mange datastrømme, 20-140 % højere gennemstrømning per datastrøm, halveret svartid og fire gange højere samlet gennemstrømning (teoretisk) end forgængeren WiFi 6. Tabellen nedenfor giver dig et overblik over det teknologiske spring, WiFi 7 repræsenterer sammenlignet med tidligere standarder.

| WiFi 5 | WiFi 6E | WiFi 7
Parallelt antal datastrømme (maks.) | 8 | 8 | 16

Hastighed per datastrøm (maks.)

866 Mb/s

1,2 Gb/s

1,45 Gb/s (160 MHz kanalbredde)
2,9 Gb/s (320 MHz kanalbredde)

Samlet teoretisk gennemstrømning | 6,9 Gb/s | 9,6 Gb/s | 46 Gb/s
Latens (ned til) | 30 ms | 2 ms | 1 ms

Klar til multi-gigabit fiber og backup-internet over 5G

Moderne fibernet tilbyder i dag ofte hastigheder over 1 Gb/s, og for at udnytte denne kapacitet kræves en router med en hurtig WAN-port, der understøtter 2,5G Ethernet eller højere. Selvom fibernet typisk er en stabil og pålidelig måde at få internet i hjemmet på, kan selv din fiberudbyder opleve nedbrud. Med dobbelte 10G-porte og understøttelse af 4G- og 5G-forbindelser via USB er mesh-systemer som ASUS ZenWiFi BQ16 klar til både lynhurtige fiberforbindelser og til backup i tilfælde af nedbrud. Ved at dele internet fra din telefon til ZenWiFi BQ16 kan alle på hjemmenetværket fortsætte med at spille og streame videoer – også enheder forbundet via Ethernet.

Læs mere om ASUS ZenWiFi BQ16

Tre nøgleteknologier til et kraftfuldt hjemmenetværk

WiFi 7’s forbedringer bygger på flere nye teknologier. Her er tre af de vigtigste:

Multi-Link Operation (MLO): Lader enheder kommunikere over flere frekvensbånd (f.eks. 2,4 GHz, 5 GHz og 6 GHz) samtidig, i stedet for kun ét ad gangen.

Op til 16 parallelle datastrømme: Flere datastrømme giver flere samtidige overførsler og højere samlet hastighed – en fordobling i forhold til tidligere standarder.

4K-QAM: WiFi-data sendes som symboler, og WiFi 7 bruger 4K-QAM, der kan overføre 12 bit pr. symbol – flere bit pr. symbol betyder højere hastigheder.

Maksimer dækningen med 8 antenner

Effektiv brug af flere antenner er afgørende for både WiFi 7’s højere ydeevne og et stabilt mesh-netværk. Hver node i ASUS ZenWiFi BT8 har 7 interne antenner, hvilket giver en maksimal samlet gennemstrømning på op til 14.000 Mb/s ved hjælp af WiFi 7, MLO og tri-band. Ved at bruge de dobbelte 2,5G Ethernet-porte som backhaul mellem noderne reduceres den trådløse belastning. Med et to-noders system kan du opnå WiFi-dækning på over 550 kvadratmeter.

Læs mere om ASUS ZenWiFi BT8

Sådan løfter WiFi 7 mesh-netværk til nye højder

Med WiFi 7 kan du allerede nu udnytte flere af de teknologiske fordele i mesh-netværk, selvom enheder med fuld understøttelse stadig er under udrulning. Her er nogle af de vigtigste fordele ved WiFi 7 for mesh-netværk:

Bedre også for ældre enheder: Teknologier som MLO, flere datastrømme og 4K-QAM gør det muligt for dine mesh-routere at kommunikere hurtigere, uanset om dine enheder understøtter WiFi 7 eller ej.

Lavere latenstid mellem noder: Kortere latenstid betyder hurtigere svartider for enheder, selv dem der ikke understøtter WiFi 7 endnu.

Mindre påvirkning fra forstyrrelser: WiFi 7 giver mesh-routere mulighed for at kombinere flere frekvensbånd, så indvirkningen fra forstyrrelser reduceres.

ASUS AiProtection er inkluderet i alle ASUS ZenWiFi-routere uden behov for abonnement.

Sikkerhed behøver ikke at være svært

Vi lever i en stadig mere digital verden, og derfor er det vigtigt at tage digital sikkerhed alvorligt. Her er tre nemme tips til at gøre dit hjemmenetværk mere sikkert:

Adskil dine SSID’er: Gæster kan bruge dit netværk uden at få adgang til dine enheder.

Opdater din router: Firmwareopdateringer inkluderer vigtige sikkerhedsforbedringer.

Brug stærke administratoradgangskoder: Enkle adgangskoder er lette at huske, men også lette at gætte.

For flere detaljer, gå ikke glip af vores dybdegående artikel om WiFi-sikkerhed, som er linket herunder.

Sådan gør du dit WiFi stærkt, sikkert og hurtigt!

Vil du vide mere?

I denne artikel har vi gennemgået mesh-systemer fra ASUS ZenWiFi-serien, som er udstyret med WiFi 7 og fås i sæt, der passer til både store og små hjem – velegnet til både entusiaster og nybegyndere. Læs mere om ASUS ZenWiFi ved at følge linket herunder, eller klik på den enkelte model for flere detaljer.

ASUS ZenWiFi 7

Tre kraftfulde WiFi 7 Mesh-pakker

ASUS ZenWiFi BQ16

ASUS ZenWiFi BQ16 er et særligt kraftfuldt mesh-system designet til brugere med høje krav til ydeevne og de mest avancerede funktioner fra WiFi 7. Med 12 interne antenner pr. node kan et sæt med to noder dække hjem på op til 743 kvadratmeter og levere en samlet gennemstrømning på op til 25.000 Mb/s. Det er perfekt til dig med et stort hjem, der har brug for den bedste ydeevne til streaming, downloads og online gaming – også når der er mange enheder tilsluttet samtidigt.

ASUS ZenWiFi BT8

ASUS ZenWiFi BT8 er et alsidigt og kraftfuldt mesh-system, der er ideelt både til performance-hungrende entusiaster og almindelige brugere, som ønsker en WiFi-løsning, der kombinerer enkelhed, styrke og et stilfuldt design. De dobbelte 2,5G Ethernet-porte kan bruges som en hurtig og stabil backhaul eller til at håndtere lynhurtige fiberforbindelser.

Med et to-noders sæt kan du dække et hjem på op til 550 kvadratmeter og opnå en samlet kapacitet på op til 14.000 Mb/s. Det er en løsning for dig, der ønsker at udnytte en hurtig internetforbindelse fuldt ud – hvad enten det er til gaming, streaming eller at downloade dit næste spil uden afbrydelser i baggrunden.

ASUS ZenWiFi BD4

ASUS ZenWiFi BD4 indeholder alle de vigtigste nye funktioner fra WiFi 7 i et kompakt og stilfuldt design, der er nemt at udvide efter behov. Lad dig ikke narre af det lille format – den samlede kapacitet er op til 3,6 Gb/s, takket være MLO og 4K-QAM.

Med et sæt bestående af tre BD4-enheder får du stor fleksibilitet i placeringen af noderne, uanset om du bor i en lejlighed med tykke vægge eller en fleretagers villa. Et tre-pak kan dække op til 600 kvadratmeter. Dette gør ZenWiFi BD4 til en økonomisk løsning for dig, der ønsker en prisvenlig indgang til den nyeste teknologi.

Sådan revolutionerer WiFi 7 og Mesh-teknologi dit netværk