WiFi 7 er på vej med store hastigheder

TP-Link har inviteret til event den 14. november. Her er vil netværksproducenten præsentere WiFi 7, der er næste iteration af WiFi-standarden.

Fokus for den nye standard er hastighed, hastighed, hastighed. Hvor WiFi 6(e) fokuserede primært på håndtering af mængden af enheder på netværket, så skal WiFi 7 bygge videre og sikre tårnhøje hastigheder.

WiFi 7 bliver også kendt som IEEE 802.11be Extremely High Throughput (EHT). Det vil fungere på alle tre frekvensbånd, som kendes i dag. Det vil sige 2.4 GHz, 5 GHz og 6 GHz. Udnyttelsen af det fulde spektrum vil i følge TP-Link være svaret, skulle man døje med buffering, forsinkelse og overbelastning på sit netværk. Standarden vil være 4.8 gange hurtigere end WiFi 6 og 13 gange hurtigere end WiFi 5.

Læs også: Google lancerer Nest Wifi Pro

Hastighederne kan på WiFi 7 nå hele 46 Gbps. Til sammenligning er hastigheden på WiFi 6 (802.11ax) 9.6 Gbps og på WiFi 5 (802.11ac) 6.9 Gbps.

Specifikationerne sammenlignet med nuværende standarder kan ses i oversigten nedenfor. Klik på billedet for fuld størrelse.

Hvis du ønsker at dykke endnu længere ned i specifikationerne på den kommende WiFi-standard, så har TP-Link her givet et glimrende overblik over nyhederne.

Eventet afholdes den 14. november klokken 19 dansk tid. Informationer om hvordan det kan ses findes hos TP-Link.

WiFi 7 er på vej med store hastigheder